Палацавы комплекс утваралі некалькі згрупаваных вакол параднага двара карпусоў. Ва ўсходняй частцы – тэатр і манеж. Тэатр меў глыбокую сцэну з сямю планамі куліс, што давала магчымасць тройчы змяняць афармленне падчас спектакля. Маёнтак Сапегаў славіўся адным з найбуйнейшых у Вялікім княстве Літоўскім тэатраў: у ім было 60 артыстаў і танцоўшчыкаў, 40 музыкантаў. Балеты і музычныя камедыі, якія разыгрывалі прыгонныя артысты, заслугоўвалі ўвагі найвышэйшай шляхты ВКЛ.